**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 20.03.2018 г., ПРОТОКОЛ № 4**

 **ПО ТОЧКА ДВАДЕСЕТ И ТРЕТА**

**Предложение относно отдаване под наем на помещения - частна общинска собственост.**

**Вносител: Н. Николова –**

**За Кмет на общината**

**Р Е Ш Е Н И Е № 45**

Общински съвет – Трявна, при поименно гласуване, със 7 гласа „за“, 1 „против“, 6 „въздържал се“, гласува Предложение относно отдаване под наем на помещения - частна общинска собственост, в частта:

На основание чл.21, ал.1, т.8 от ЗМСМА, чл.14, ал.1, ал.2 от ЗОС, във връзка с чл.21,ал.1, ал.2 и чл.86, ал.1, т.1 от НРПУРОИ, Общински съвет-Трявна

**Р Е Ш И:**

1. Дава съгласие да се отдаде под наем за срок от 3 (три) години, чрез провеждане на публичен търг с явно наддаване, част от имот, частна общинска собственост представляващ: помещения с полезна площ 28.80кв.м. и 19.44кв.м, находящи се в едноетажна сграда с идентификатор 73403.501.2150.1 по кадастралната карта и кадастралните регистри на гр.Трявна, общ.Трявна, обл.Габрово, одобрена със Заповед №РД-18-21/12.05.2010г. на изп.директор на АГКК гр.София – гр.Трявна, ул.”Тепавици”, АОС №454/22.10.2004г. при следните задължителни условия:

1.1. Помещенията да се използват за работилница, в която да се упражнява занаята- изработване на изделия от ковано желязо.

1.2. Начална тръжна месечна наемна цена – 121.00лв. без ДДС.

1.3. Стъпка на наддаване – 10.00лв.

1.4. Върху достигнатата цена на търга се начислява ДДС-20%

1.5. Наемната цена се актуализира ежегодно към датата на подписване на договора съгласно официалния инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1кв.м полезна площ, при предоставяне на общинска собственост под наем / в лева.

1.6. Участниците да представят копие от майсторско свидетелство или друг документ, удостоверяващ професионалната квалификация на кандидата или неговия собственик или управител, съобразно предназначението на работилницата.

2. Упълномощава Кмета на Общината да обяви и проведе процедурата, след което да сключи договор със спечелилия участник.

Решението не се приема.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**